బంకులకు చమురు శాఖ స్పష్టీకరణ న్యూఢిల్లీ, ఏప్రిల్ 20: పెట్రోల్ బంకుల్ని ఆదివారం మూసేయాలన్న దక్షిణ భారత పెట్రోల్ బంకుల సంఘాల నిర్ణయంపై కేంద్ర ప్రభుత్వం కన్నెర్ర జేసింది. దీనివల్ల సాధారణ ప్రజలకు ఇబ్బంది కలుగుతుందని హెచ్చరించింది. భారత దిగుమతుల భారం తగ్గించడానికి వారానికి ఒకరోజు ఇంధన వినియోగాన్ని పూర్తిగా మానేయాలని ప్రధాని ఇచ్చిన పిలుపు వినియోగదారులకు మాత్రమే వర్తిస్తుందని చమురు శాఖ స్పష్టం చేసింది. ప్రధాని పిలుపును అడ్డం పెట్టుకొని ఆదివారాలు బంకులను బంద్ చేసి, వినియోగదారులను ఇబ్బంది పెట్టరాదని తేల్చి చెప్పింది. ఈ నిర్ణయానికి ప్రభుత్వ మద్దతు లేదని తెలిపింది. దేశంలోని ఎనభై శాతం బంకులకు ప్రాతినిధ్యం వహిస్తున్న సంఘాలు ఆదివారం బంకుల బంద్ కార్యక్రమంలో పాల్గొనడం లేదని ఇప్పటికే తేల్చిచెప్పాయి. దక్షిణాది రాష్ట్రాల సంఘాలు మే 14 నుంచి ఆదివారం బంద్ను పాటిస్తున్నాయి.
bankulaku chamuru saakha spashteekarana newdhilly, epril 20: petrol bankulni aadivaaram museyalanna dakshina bhaarata petrol bankula sanghaala nirnayampai kendra prabhutvam kannerra jesindi. deenivalla saadhaarana prajalaku ibbandi kalugutundani heccharinchindi. bhaarata digumatula bharam tagginchadaaniki vaaraaniki okaroju indhana viniyogaanni puurtigaa maaneyaalani pradhaani ichina pilupu viniyogadaarulaku matrame vartistundani chamuru saakha spashtam chesindi. pradhaani pilupunu addam pettukoni aadivaaraalu bankulanu band chesi, viniyogadaarulanu ibbandi pettaraadani telchi cheppindi. ee nirnayaaniki prabhutva maddatu ledani telipindi. desamloni enabhai saatam bankulaku praatinidhyam vahistunna sanghaalu aadivaaram bankula band kaaryakramamlo palgonadam ledani ippatike telchicheppaayi. dakshinaadi rashtrala sanghaalu mee 14 nunchi aadivaaram bandnu paatistunnaayi.